als_Latn dik_Latn tur_Latn
Asport – Ezequiel Lavezzi, Mehdi Benatia, Radamel Falcao, Alesio Cerci, Juan Cuadrado dhe Marcos Rojo ishin ndër lojtarët më të përfolur sot për t’u transferuar nga klubet respektive.
United do Rojon por Sporting i kërkon Nanin dhe para përsipër.
Sportingu i Lisbonës raportohet nga “The Sunday Times” se i ka kërkuar Manchester United-it të përfshijë në marrëveshjen që parashikon transferimin e argjentinasit Marcos Rojo, edhe portugezin Luis Nani. Klubi portugez javën e kaluar thuhet se ka refuzuar 20 milion euro, por në Angli thuhet se Rojo është rrugës për në Old Trafford. Mbrojtësi zhvilloi një paraqitje të mirë me Argjentinën në Botëror, teksa tekniku Sabella i besoi shpesh herë edhe krahun e majtë. 24 vjecari është një qendërmbrojtës shtatlartë (189 cm) i cili luan edhe si mbrojtës krahu dhe vlerësohet si mbrojtësi ideal për Manchester United-in.
Barcelona jashtë gare për Cuadradon.
Sikurse raporton prestigjiozja spanjolle Sport, katalanasit thuhet se nuk mund t’i ofrojnë kolumbianit Juan Cuadrado një pagë të majme, sikurse kërkon ai, pasi rregullorja e UEFA-së si dhe vetë Federata Spanjolle e Futbollit ka përcaktuar një limit të qartë për totalin e pagave të lojtarëve, total në të cilin Messi, Neymar apo dhe Suarez zënë pjesën më të madhe. Nëse ky limit thyhet atëherë për klubin do të vendoseshin sanksione që parashikohen nga rregullorja e Fair Play-it Financiar. Kështu përballë kësaj gjendjeje Barcelona tërhiqet nga gara për të transferuar yllin e Fiorentinës.
Atletico afër “rrëmbimit” të Cercit.
Sikurse raporton “Gazzetta dello Sport” lojtari i krahut të Torinos, Alesio Cerci duket afër një marrëveshje që do të çonte në transferimin e tij tek kampionët e Spanjës, Atletico Madrid. Torino kërkon për lojtarin më të mirë të saj (pas largimit të Immobiles tek Dortmund) plot 20 milion euro. 27 vjecari më parë raportohej se mund edhe të qëndronte tek Torino, që tashmë merr pjesë edhe në Europa League.
Falcao iu ofrua Barcelonës, por kërkohet ende nga Liverpool.
“Mundo Deportivo” shkruante sot se kolumbiani 28 vjecar Radamel Falcao iu ofrua Barcelonës që në maj të këtij viti, por trajneri Luis Enrique thuhet se kishte vendosur për të marrë shërbimet e Luis Suarezit dhe nuk ishte përfshirë. Ndërkohë për Falcaon vazhdon të jetë i madh interesi i Liverpoolit, kështu të paktën sipas “Daily Mail”. Sipas shtypit britanik, Redsat kërkojnë një garanci për sulmin, garanci e luhatur mjaft pas largimit të Suarezit, ndaj po kërkohet që të sigurohet Falcao që në këtë verë, paçka se vetë sulmuesi i Monacos thuhet se parapëlqen një lëvizje tek Reali i Madridit.
Benatia mes Manchester Unitedit dhe Bayern Munichut.
Sikurse raporton “Gazzetta dello Sport” drejtori sportiv i Romës, Sabatini, ndodhej sot në Londër, ku thuhet se ka diskutuar me drejtuesit e Djajve të Kuq për shërbimet e Mehdi Benatias. 27 vjecari vlerësohet diku tek 35 milion euro, shifra që mund të përballohen vetëm nga 3 klube të mëdha (momentalisht), Bayern Munich, Manchester United dhe Chelsea. Ndërkohë gjermanja “Sport Bild” raporton se Bayerni është shumë afër transferimit të marokenit, pasi duket se bavarezët janë shumë pranë “mundjes” së ofertave që mund të vijnë nga klubet angleze.
Lavezzi mund të kalojë tek Arsenali.
Sikurse raporton “Daily Star”, argjentinasi Ezequiel Lavezzi ka prishur bisedimet për rinovimin e kontratës me gjigandët e PSG-ës dhe po sipas britanikes mund t’i drejtohet Arsenalit, klub me të cilin parisienët sapo kanë përmbyllur një marrëveshje me lojtarin 19-vjecar Adrien Rabiot, për shifrat e 5.5 milion sterlinave. Ndërkohë për lojtarin më parë kanë qenë të interesuara Juventusi apo dhe Milani.
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn gla_Latn als_Latn als_Latn als_Latn eng_Latn